ועדת הכספים, כנסת 18, פרוטוקול מספר 716, 2011-03-22 00:00

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2011.

משה גפני: פניות מספר 58 עד 61 – משרד התעשייה

דוד שטיינמץ: הפנייה הזאת מחולקת לשלוש פניות.

דוד שטיינמץ: בכל תחום אלה תוספות תקציב שמגיעות למשרד במסגרת הסכמים וסיכומים שעשינו עם האוצר.

דוד שטיינמץ: אחד מהם הוא תוספת של כחצי מיליארד שקלים למענקים לפי חוק לעידוד השקעות הון וגם תוספת למסלול תעסוקה ולסוכנות לעסקים קטנים.

דוד שטיינמץ: כמו כן יש כאן

דוד שטיינמץ: תוספת תקציב לאזורי פיתוח במסגרת תוכנית החומש ותוספת הרשאות לפיתוח אזורי תעשייה בפריפריה

משה גפני: אנחנו מצביעים.

משה גפני: ה צ ב ע ה נגד – 1 (אחמד טיבי) פניות מספר 58 עד 61 – אושרו פניות מספר 38 ו-39 – משרד ראש הממשלה אין רפרנט.

משה גפני: פנייה מספר 40 – משרד התחבורה

דולב: הפנייה התקציבית נועדה לביצוע שינויים פנימיים בתקציב הפיתוח של משרד התחבורה והגדלת ההוצאה המותנית בהכנסה עבור פרוייקטי כבישים עירוניים – גשר נחל גיבורים בחיפה והשלמת כביש 348 בטבריה.

ציון פיניאן: כמה?

דולב: 14,5 מיליון שקלים.

ציון פיניאן: זה כביש עוקף טבריה.

ציון פיניאן: זה כביש שהחליף ארבעה שרים ואף שר לא החליף אותו.

משה גפני: ועכשיו זה הולך לביצוע?

דולב: כן, לביצוע.

דולב: יש כאן גם תקציב לרשות הלאומית לבטיחות בדרכים, לסקרים ומחקרים.

משה גפני: אנחנו מצביעים.

משה גפני: ה צ ב ע ה פנייה מספר 40 – אושרה פה אחד פנייה מספר 41 –

אנסטסיה סורוקינה: הפנייה נועדה לתקצב תוספת וכמויות לבסיס התקציב של נתיב בהתאם לסיכום הבין-משרדי, משרד האוצר ומשרד החוץ.

משה גפני: ארבעה תקני כוח אדם?

אנסטסיה סורוקינה: כן.

משה גפני: ביניהם יש חרדי?

אנסטסיה סורוקינה: אני לא יודעת.

אנסטסיה סורוקינה: זה מכרז.

אנסטסיה סורוקינה: הם ייבחרו במכרז.

משה גפני: אני שואל אם במכרז יתקבל חרדי.

קריאה: אם הוא יגיש מועמדות, יכול להיות שהוא יתקבל.

משה גפני: אנחנו מצביעים.

משה גפני: ה צ ב ע ה נגד - 1 פנייה מספר 41 – אושרה פנייה מספר 43 – משרד ראש הממשלה

אורי גבע: הפנייה נועדה לעשות שינויים פנימיים בתוך תקציב משרד ראש הממשלה בכמה תחומים.

אורי גבע: האחד, לתקצב 10 מיליון שקלים בהתאם להחלטת הממשלה בנושא פיתוח כלכלי במגזר המיעוטים משנה שעברה.

אורי גבע: תגבור תקציב פרויקט מחשב לכל ילד.

אורי גבע: שינויים בתקציב מרכז ההסברה לתקציב האבטחה של המשרד, בהתאם לפעילויות שהמשרד סיפק למרכז ההסברה לפעילויות אבטחה.

אורי גבע: העברה של מיליון שקלים ממשרד ההסברה למשרד הדתות לפרויקט בנושא חינוך יהודי וקשרים עם הגולה.

אורי גבע: עוד מאה אלף שקלים מאותו משרד לחלקת גדולי האומה, לקיום טקסי זיכרון במקום, שיתוף פעולה בין היחידות.

אורי גבע: עוד כמה נושאים ובסופו של דבר שינויים פנימיים בתקציב משרד ההסברה ובמשרד לנושאים אסטרטגיים והמשרד לשיתוף פעולה אזורי, בהתאם לבקשות המשרדים.

אחמד טיבי: אדוני, אני יכול להעיר?

אחמד טיבי: תודה.

אחמד טיבי: יש סעיף 40271, לשכת השר אבישי ברוורמן.

אחמד טיבי: השר אבישי ברוורמן לפי מיטב ידיעתי התפטר.

אחמד טיבי: התקציב כאן הוא 21 מיליון שקלים.

משה גפני: כן, הוא יורד ל-11 מיליון.

אחמד טיבי: יורד ל-11 מיליון שקלים.

אחמד טיבי: שר שהתפטר, איך נשארים 11 מיליון שקלים?

משה גפני: זאת שאלה טובה.

משה גפני: יש לי הרבה סעיפים בתקציב המדינה, ואיך יש שם כסף בכלל למרות שאין צורך בזה?

משה גפני: אלה המקומות מהם הם לוקחים.

משה גפני: מה אתה מציע?

משה גפני: אתה מציע לקחת את ה-11 מיליון ולהעביר אותם למיעוטים.

אחמד טיבי: אני רוצה להעביר ואתם לרשות לפיתוח כלכלי של המגזר הערבי במשרד ראש הממשלה.

אורי גבע: עם בקשה כזאת אנחנו צריכים לפנות למשרד ראש הממשלה.

אחמד טיבי: בשלב זה אני מבקש לעצור את ההעברות אדוני, עד שנקבל תשובה.

אחמד טיבי: נראה לך סביר?

משה גפני: סביר.

אחמד טיבי: תודה.

משה גפני: אני מציע שנצביע.

אחמד טיבי: לא.

אחמד טיבי: גפני, לא.

משה גפני: אני אעשה מה שאתה אומר.

ציון פיניאן: תגיש רביזיה.

משה גפני: תגיש רביזיה.

משה גפני: זה יותר טוב.

ציון פיניאן: זה יותר טוב.

ציון פיניאן: יבואו אליך על ארבע.

משה גפני: תגיש רביזיה.

משה גפני: אני לא מצביע על הרביזיה.

משה גפני: אנחנו מצביעים.

משה גפני: ה צ ב ע ה פנייה מספר 43 – אושרה

אחמד טיבי: אני מבקש רביזיה.

משה גפני: הפנייה אושרה.

משה גפני: אחמד טיבי מבקש רביזיה.

משה גפני: תבואו אתו בדברים.

משה גפני: אם לא תסתדרו אתו, יש לכם בעיה.

משה גפני: פניות מספר 44 ו-45 – משרד הביטחון

אורי גבע: הפנייה נועדה להעברת 13 מיליון שקלים מהמשרד לשיתוף פעולה אזורי לחטיבה להתיישבות במשרד הביטחון ולמינהל האזרחי, מתוכם 10 מיליון שקלים בערך לשיפוץ והקמה של מוקדי חירום בתחומים של מועצות אזוריות שונות באזור יהודה ושומרון, נושא כיבוי, הצלה, רפואה וכולי, בסך הכול 14 מוקדים, ושלושה מיליון שקלים נוספים למינהל האזרחי במשרד הביטחון לשיפוץ ומיזוג של מעברי גבול בין ירדן לרשות.

משה גפני: אנחנו מצביעים.

משה גפני: ה צ ב ע ה פניות מספר 44 ו-45 – אושרו פה אחד פנייה מספר 46 – המשרד לביטחון פנים

יאיר אידר: הפנייה נועדה לתקצב שמונים מיליון שקלים בהרשאה להתחייב עבור יצירת התקשרות לפרויקט הקשר הדיגיטאלי במשטרה.

יעקב אדרי: שמונים מיליון שקלים.

יאיר אידר: בהרשאה להתחייב.

משה גפני: אנחנו מצביעים.

משה גפני: ה צ ב ע ה פנייה מספר 46 – אושרה פה אחד פניות מספר 47 ו-48 – המשרד לביטחון פנים

יאיר אידר: הפנייה הזו נועדה להעביר את האגף לרישוי כלי ירייה ממשרד הפנים למשרד לביטחון פנים בהתאם להחלטת הממשלה.

אמנון כהן: עוד פעם מורידים סמכויות?

משה גפני: זה מה שהגיע בשבוע שעבר אחרי הישיבה.

יאיר אידר: כן.

משה גפני: אנחנו מצביעים.

משה גפני: ה צ ב ע ה פניות מספר 47 ו-48 – אושרו פה אחד פנייה מספר 49 -

עופר מרגלית: הפנייה נועדה להעברת 32 מיליון שקלים ל עבור מימון הפטור מאגרה לגמלאים.

עופר מרגלית: זה במסגרת הסכם קואליציוני.

משה גפני: עם מי?

עופר מרגלית: עם סיעת ישראל ביתנו.

משה גפני: אנחנו מצביעים.

משה גפני: ה צ ב ע ה פנייה מספר 49 – אושרה פה אחד פניות מספר 52 ו-53 -

עופר מרגלית: הפנייה נועדה לתגבור תקציב משרד התקשורת בסך של 8,5 מיליון שקלים בהתאם לסיכום בין המשרדים ולתקצוב הוצאה מותנית בסך 40 מיליון שקלים לשימוש המינהל האזרחי בהתאם להוראת היועץ המשפטי לממשלה.

עופר מרגלית: אם אתם רוצים פירוט לשימושים, נמצאת כאן נציגת משרד התקשורת.

משה גפני: לא הבנתי.

משה גפני: עוד הפעם.

עופר מרגלית: 8,5 מיליון שקלים במזומן מועברים למשרד התקשורת בהתאם לסיכום התקציבי.

עופר מרגלית: ממשרד האוצר למשרד התקשורת.

משה גפני: ומה משרד התקשורת עושה עם זה?

אליאן רובנוביץ: הוא מעסיק עובדים.

אליאן רובנוביץ: בתקציב משרד התקשורת יש כ-3 מיליון שקלים שהם בתקצוב תמידי.

אליאן רובנוביץ: התקציב שלנו קוצץ ומקוצץ.

משה גפני: מה אתם עושים עם התקציב הזה?

אליאן רובנוביץ: חסרים לנו כשלושה מיליון שקלים לארנונה, לחשמל, למים, לתחזוקת מבנים.

משה גפני: למה אתם בתת תקצוב?

אליאן רובנוביץ: את זה תשאלו את נציג אגף התקציבים.

משה גפני: למה הם בתת תקצוב?

עופר מרגלית: קיצוצים רוחביים שהממשלה מחליטה עליהם.

יצחק וקנין: עדיף שתגידו שאתם רוצים לחנוק אותם, וגמרנו.

משה גפני: מה זה בדברי ההסבר?

עופר מרגלית: אני אסביר את זה.

עופר מרגלית: זה החלק השני של הפנייה.

משה גפני: ארבעים מיליון שקלים.

עופר מרגלית: יש הנחיה של היועץ המשפטי לממשלה שאגרות שנגבות באזורי יהודה ושומרון יועברו לפרויקטים שמבוצעים שם ולתקציב המינהל האזרחי.

עופר מרגלית: מה שקורה כאן זה צעד טכני.

עופר מרגלית: מי שגובה את התמלוגים, זה משרד התקשורת והוא מעביר את זה לאוצר המדינה.

עופר מרגלית: מה שעשינו כאן, יצרנו תקנה עם גג של עד ארבעים מיליון שקלים של ההכנסות שהוא גובה מהאזור הזה ומעביר אותם למינהל האזרחי, לסעיף 17.

משה גפני: לא הבנתי כלום.

משה גפני: הסברתם על 8,5 מיליון שקלים והגברת אליאן אומרת שמדובר על תת תקצוב של 3,5 מיליון שקלים.

עופר מרגלית: לא, אלה שני דברים נפרדים.

עופר מרגלית: החלק השני של הפנייה הוא חלק טכני.

משה גפני: שאלתי קודם כל לגבי החלק הראשון.

משה גפני: זה מה שהסברתם.

אליאן רובנוביץ: חלק הוא תת תקצוב וחלק יש פרויקטים שהמשרד מעוניין לעשות כמו מחשוב ולקחת אאוט-סורסינג משפטי לכל מיני דברים.

אליאן רובנוביץ: בנוסף יש כאן תוספת של כעשרה תקנים למשרד.

משה גפני: יש ביניהם חרדים?

אליאן רובנוביץ: לא יודעת.

משה גפני: מאיפה לוקחים את האנשים?

אליאן רובנוביץ: מגייסים אנשים.

משה גפני: יש חרדים ביניהם?

אליאן רובנוביץ: יש לנו עובדים חרדים.

אחמד טיבי: באיזה מקום?

משה גפני: במשרד התקשורת.

משה גפני: כל הזמן אני שואל.

יעקב אדרי: אין חרדים.

אחמד טיבי: יש חרדים?

משה גפני: אני לא יודע.

אחמד טיבי: יש ערבים?

אמנון כהן: מיעוטים.

משה גפני: יש ערבים?

אליאן רובנוביץ: יש בני מיעוטים.

משה גפני: בני מיעוטים יש.

משה גפני: לי היא לא יודעת לענות על החרדים.

יצחק וקנין: המצב שלכם יותר טוב משלנו.

משה גפני: אני שאלתי לגבי עשרת התקנים.

אליאן רובנוביץ: לגבי עשרת התקנים, יהיה מכרז שיפורסם וכל אחד יכול לגשת אליו.

אחמד טיבי: שואל יושב ראש הוועדה האם יש מכרזים ייעודיים לחרדים ולערבים.

אליאן רובנוביץ: לחרדים אין אבל בהחלט הם יכולים לגשת.

יעקב אדרי: ולערבים?

אחמד טיבי: הוועדה רוצה להבין.

אחמד טיבי: מתוך עשרת התקנים, האם יש מכרז ייעודי לאחד משנינו, חרדים או ערבים.

משה גפני: אם למשל אחמד טיבי או אני רוצים לעבוד ברשות הדואר או במשרד התקשורת.

יעקב אדרי: טיבי יתקבל אבל לא אתה.

אליאן רובנוביץ: המכרזים עוד לא פורסמו כי אין תקציב.

אחמד טיבי: אדוני, אני מבקש להשעות בשלב זה עד שמתברר אם יש מכרז ייעודי, או לחרדים או לערבים.

משה גפני: בסדר.

משה גפני: אתה תגיש רביזיה.

משה גפני: חבר הכנסת אחמד טיבי צודק.

אחמד טיבי: אני יושב ראש ועדת חקירה פרלמנטארית ואם יש מכרז ייעודי, אני צריך לדעת עליו.

אחמד טיבי: אין דבר כזה.

משה גפני: בדיוק.

משה גפני: נבדוק את זה.

משה גפני: מה זה ארבעים מיליון שקלים?

עופר מרגלית: כפי שהסברתי קודם, הכרעת היועץ המשפטי לממשלה.

משה גפני: את זה הבנתי, אבל מה זה קשור עכשיו לפנייה הזאת.

עופר מרגלית: כי זה בתקציב משרד התקשורת.

עופר מרגלית: מי שקובה את זה, זה חשב משרד התקשורת.

עופר מרגלית: במקום להעביר את זה לאוצר המדינה ואז יהיה תקצוב במינהל האזרחי, הוא גובה את הכספים ומעביר אותם.

משה גפני: מה עושים עם הכסף הזה?

משה גפני: עם האגרות האלה?

עופר מרגלית: זה תקציב המינהל האזרחי.

עופר מרגלית: הוא בנוי מהכנסות, גם מתקשורת וגם מדברים נוספים.

משה גפני: בסדר.

משה גפני: אנחנו מצביעים.

משה גפני: ה צ ב ע ה פניות מספר 52 ו-53 – אושרו פה אחד

אחמד טיבי: רביזיה.

משה גפני: הפניות אושרו.

משה גפני: יש רביזיה של חבר הכנסת אחמד טיבי והוא רוצה לדעת לגבי המכרזים, אם יש מכרזים ייעודיים לערבים וחרדים.

אחמד טיבי: אני ביקשתי לדעת לגבי ערבים ואתה ביקשת לגבי חרדים.

משה גפני: כן.

משה גפני: אני ביקשתי לגבי החרדים.

משה גפני: פנייה מספר 54 –

אנסטסיה סורוקינה: הפנייה נועדה לבצע שינויים בהוצאה מותנית בתקציב 2011 של הקרן לקליטת חיילים משוחררים בסך מיליון ו-600 אלף שקלים, כתוצאה מהכנסות צפויות לקרן.

משה גפני: אנחנו מצביעים.

משה גפני: ה צ ב ע ה פנייה מספר 54 – אושרה פה אחד פנייות מספר 55 ו-56 -

אנסטסיה סורוקינה: הפנייה נועדה להעביר 200 אלפי שקלים ממשרד ראש הממשלה לרח"ל להעסקת יועץ לגיבוש מדיניות הממשלה בנושא שיקום האוכלוסייה שנפגעה מהשריפה ביערות הכרמל.

משה גפני: היועץ הזה יהיה חרדי?

משה גפני: לא.

משה גפני: אנחנו מצביעים.

משה גפני: ה צ ב ע ה פניות מספר 55 ו-56 – אושרה פה אחד פנייה מספר 57 – מינהל מקרקעי ישראל אין רפרנט.

משה גפני: פניות מספר 38 ו-39 – משרד ראש הממשלה

אורי גבע: הפנייה נועדה להעברת 2 מיליון שקלים ממשרד ראש הממשלה למשרד החוץ לפי הפירוט הבא: מיליון ו-700 אלף עוברים ממשרד ההסברה והתפוצות וזה להשתתפות בפעילויות הסברה בקמפוסים בארצות הברית לאחרונה, ועוד 300 אלף שקלים בערך להשתתפות בשימור והנצחה של מחנה סוביבור.

אורי גבע: 200 אלף שקלים נוספים מועברים למשרד החוץ לתשלום לארגון ה-UN WOMEN בהתאם להחלטת הממשלה בנושא.

משה גפני: אנחנו מצביעים.

משה גפני: ה צ ב ע ה פניות מספר 38 ו-39 – אושרו פה אחד פניות מספר 69, 62 ו-63 -

דולב: הפנייה התקציבית – יש כאן מספר העברות – נועדה לתקצב את מלאי החירום בחיטה.

דולב: יש כאן פנייה שנועדה לתקצב את החטיבה להתיישבות ואת משרד החקלאות בתמיכות בחקלאים, גם בגין הדברת זבוב הים התיכון וגם בפרמיות ביטוח על אסונות טבע שעלו בשנה האחרונה.

יצחק וקנין: שאלה.

יצחק וקנין: אתם בעצם לקחתם את זה מהחטיבה להתיישבות.

דולב: הוספנו לחטיבה להתיישבות.

יצחק וקנין: הוספתם, אבל אני מבין שכל הסכום הולך לצפון ולדרום.

יצחק וקנין: קודם היו שלושה שלישים, וגם יהודה ושומרון הייתה.

דולב: לא.

דולב: התיקון בא בעקבות זה שראו שלא הגיעו למקומות האלה כספים ולכן תיקנו.

דולב: אלה לא היו שלושה שלישים אלא זה הלך באופן שהפלה את הצפון והדרום ולכן התקצוב הזה נעשה לצפון ולדרום כדי לחזק אותם גם על פני המרכז שהיה מחוזק לפני כן.

דולב: זאת הייתה הכוונה.

יעקב אדרי: אני מבקש להגיש רביזיה על נושא הכבישים.

יעקב אדרי: לא הייתי כשדנתם בסעיף הזה.

יצחק וקנין: בוא נגמור קודם את נושא החקלאות.

משה גפני: אנחנו מצביעים.

משה גפני: ה צ ב ע ה פניות מספר 69, 62 ו-63 – אושרו פה אחד פנייה מספר 67 – משרד החינוך הייתה צריכה להיות פנייה גדולה של משרד החינוך.

משה גפני: לא? שירה.

שירה גרינברג: אני כבר לא משרד החינוך.

שירה גרינברג: הפנייה הגדולה עוד לא הועברה ממשרד החינוך.

משה גפני: ומה זאת הפנייה הזאת?

משה גפני: מי הרפרנט של חינוך?

שירה גרינברג: עדיין אני.

שירה גרינברג: אני עוברת תפקיד.

משה גפני: שיבוא רפרנט.

משה גפני: אלה 300 אלף שקלים.

שירה גרינברג: אני אסביר את זה.

שירה גרינברג: בעיקרון יש כאן שני דברים.

שירה גרינברג: 300 אלף שקלים שהולכים למדרשת אדם.

משה גפני: בסדר.

משה גפני: אנחנו מצביעים.

משה גפני: ה צ ב ע ה פנייה מספר 67 – אושרה פה אחד את עדיין רפרנטית?

שירה גרינברג: מעכשיו לא.

שירה גרינברג: אני אהיה רכזת תחום המים והחקלאות.

יעקב אדרי: אני מבקש רביזיה על הנושא של התחבורה, של הכבישים.

יעקב אדרי: הבחור שהיה בפעם הקודמת היה צריך לתת לנו תשובה, אבל הוא לא נתן לנו אותה.

דולב: אני יכול לענות.

יעקב אדרי: לא, אותו בחור היה צריך לתת תשובה לנושא כלשהו והוא לא נתן.

משה גפני: מה אתה ביקשת מהם?

יעקב אדרי: איזה נושא שהם היו צריכים לתת תשובות ולא נתנו.

משה גפני: בסדר.

משה גפני: אני מבקש שתתנו לו תשובה.

משה גפני: אל תעכב את זה יותר מדיי כי יש שם כבישים.

קריאה: מי צריך לתת תשובה?

יעקב אדרי: אני אגיד לך.

משה גפני: בסדר.

משה גפני: יש רביזיה על הנושא של התחבורה, רביזיה של חבר הכנסת יעקב אדרי.

משה גפני: אני מאוד מבקש שעד הערב תהיה תשובה ואז הוא יבטל את הרביזיה, כי הפנייה היא פנייה בה כולנו מעוניינים.

משה גפני: תנו לו תשובה.

משה גפני: אם אתם דואגים לבטיחות בדרכים, צריך לתת לו תשובה מהר.

אחמד טיבי: היושב ראש גפני, הרביזיה שלי היא לא דחופה.

אחמד טיבי: יש פגרה.

משה גפני: עוד נדבר על זה.

משה גפני: יש שתי בקשות לעודפים.

משה גפני: הודעה מספר 17002 –

יאיר אידר: הפנייה נועדה להעביר עודפים מחויבים, שמונים אחוזים מהעודפים המחויבים, מתקציב 2010 לתקציב 2011 בסעיף 17, המינהל האזרחי.

משה גפני: אנחנו מצביעים.

משה גפני: ה צ ב ע ה הודעה מספר 17002 – אושרה פה אחד הודעה מספר 12001 – גמלאות ופיצויים

אורי גבע: הפנייה נועדה להעברת עודפים מחויבים, תקציב התפעול של מינהלת הגמלאות משנת 2010 לשנת 2011.

משה גפני: אנחנו מצביעים.

משה גפני: ה צ ב ע ה הודעה מנספר 12001 – אושרה פה אחד תודה רבה.

משה גפני: הישיבה נעולה.